Gwir eo e kaver savouriezh e GBAH 1. Hen kavout a reer choazh e GBAH 2, hogen reiñ a ra an eil embannadur kresket an termenoù-mañ ivez : adeiladadeiladiñ adeiladerezh adeiladour adeiladouriezh hag adeiladur.  Da welout en deus ar cherentiad gerioù-se gant ar pezh a renker tro-ha-tro e Gl. dindan construction édifice hag architecture hep na ve bevennet o stervaoù ketep dar sevel tiez alato, pa gaver e LAVAR 11 - KIS 533 - ar bomm adeiladiñ  aksiomatek a-dal dar Gl. édification axiomatique.  Ar re a oar un tamm kembraeg a gompreno ez int amprestoù diwar ar yezh-se hag e ranker o cheñveriañ gant Kb. adeilad hag adeiladu.  Bezañs ar seurt termenoù er yezh a-vremañ zo da vezañ lakaet war gont KIS-SADED hep mar. Ganto avat e tremener hebiou dar skoilh en doa gwelet Herve gant un termen evel tisaverezh (pe tisavouriezh).  A-zivout savouriezh e lavarfen ez eo mont enep ar skiant vat strishaat ster an hevelep termen dan  arz sevel tiez : re ledan eo sterva sav- evitañ da chouzañv ken bras direadur. Al lostgerioù -our hag -ouriezh e ouzomp o arverañ hiziv, bennozh da dTata Vallée, war dachenn ar skiant hag an oberoù uhel dre vras, nemet, en degouezh, peseurt ster a chellfemp debarzhiñ dun termen evel lestrsavouriezh da skouer ?  Kavout a reer saverezh e GEAK gant ster Gl. construction ha gant skouerioù evel saverezh tredanel pe saverezh metalouriezhel maz eus bet galvet un adanv da zoareer, hogen  ivez tisaverezh ha lestrsaverezh gant ur pennanv arveret evel rakger ha gant sterioù Gl. construction de logements et construction navale.  Savouriezh nemañ ket e-barzh, ha gant gwir abeg dam soñj. 